New Chhattisgarhi Translation (नवां नियम छत्तीसगढ़ी)
3 महाराजा तिबिरयुस के राज के पंदरहवां साल म, जब पुन्तियुस पीलातुस यहूदिया प्रदेस के राजपाल रिहिस; हेरोदेस ह गलील के राजपाल; ओकर भाई फिलिप्पुस इतूरिया अऊ त्रखोनितिस के राजपाल; अऊ लिसानियास ह अबिलेने के राजपाल रिहिस; 2 अऊ हन्नास अऊ काइफा महा पुरोहित रिहिन। तब ओ समय परमेसर के बचन ह निरजन जगह म जकरयाह के बेटा यूहन्ना करा पहुंचिस। 3 यूहन्ना ह यरदन नदी के आस-पास के जम्मो इलाका म गीस अऊ पाप के छेमा खातिर मन-फिराय के बतिसमा के परचार करिस। 4 जइसने कि यसायाह अगमजानी के किताब म लिखे हवयः
"निरजन जगह म एक झन के बलाय के अवाज आवत हवय,
परभू के रसता तियार करव,
ओकर सड़कमन ला सीधा करव।
5 हर एक घाटी पाट दिये जाही,
अऊ हर एक पहाड़ अऊ पठार समतल करे जाही।
टेड़गा सड़कमन सीधा अऊ खंचवा-डीपरा रसतामन समतल हो जाहीं।
15 मनखेमन आस लगाय बाट जोहत रिहिन अऊ जम्मो झन अपन मन म सोचत रिहिन कि कहूं यूहन्ना ह तो मसीह नो हय। 16 यूहन्ना ह ओ जम्मो झन ला कहिस, "मेंह तुमन ला पानी ले बतिसमा देवत हंव। पर एक झन आवत हवय, जऊन ह मोर ले अऊ सामरथी अय। मेंह तो ए लइक घलो नो हंव कि ओकर पनही के बंधना ला खोलंव। ओह तुमन ला पबितर आतमा अऊ आगी ले बतिसमा दिही। 17 ओकर सुपा ह ओकर हांथ म हवय ताकि अपन कोठार ला साफ करय अऊ गहूं ला अपन कोठी म कुढ़ोवय, पर ओह भूंसा ला ओ आगी म बारही, जऊन ह कभू नइं बुथावय।" 18 अऊ बहुंते आने बचन के दुवारा यूहन्ना ह मनखेमन ला उत्साहित करिस अऊ ओमन ला सुघर संदेस के परचार करिस।
19 यूहन्ना ह हेरोदेस राजा ला डांटिस काबरकि ओह अपन भाई के घरवाली हेरोदियास ला रखे रिहिस अऊ बहुंते आने कुकरम करे रिहिस। 20 तब हेरोदेस ह एकर ले घलो बढ़ के ए कुकरम करिस कि ओह यूहन्ना ला पकड़के जेल म डार दीस।
23 जब यीसू ह अपन सेवा के काम ला सुरू करिस, त ओह करीब तीस साल के रिहिस। जइसने कि मनखेमन समझत रिहिन, ओह यूसुफ के बेटा रिहिस,
अऊ यूसुफ ह एली के बेटा, 24 एली ह मत्तात के बेटा,
मत्तात ह लेवी के बेटा, लेवी ह मलकी के बेटा,
मलकी ह यन्ना के बेटा, यन्ना ह यूसुफ के बेटा,
25 यूसुफ ह मत्तियाह के बेटा, मत्तियाह ह आमोस के बेटा,
आमोस ह नहूम के बेटा, नहूम ह असल्याह के बेटा,
असल्याह ह नोगह के बेटा, 26 नोगह ह मात के बेटा,
मात ह मत्तियाह के बेटा, मत्तियाह ह सिमी के बेटा,
सिमी ह योसेख के बेटा, योसेख ह योदाह के बेटा,
27 योदाह ह योनान के बेटा, योनान ह रेसा के बेटा,
रेसा ह जरूब्बाबिल के बेटा, जरूब्बाबिल ह सालतिएल के बेटा,
सालतिएल ह नेरी के बेटा, 28 नेरी ह मलकी के बेटा,
मलकी ह अद्दी के बेटा, अद्दी ह कोसाम के बेटा,
कोसाम ह इलमोदाम के बेटा, इलमोदाम ह एर के बेटा,
29 एर ह यहोसू के बेटा, यहोसू ह एलीएजेर के बेटा,
एलीएजेर ह योरीम के बेटा, योरीम ह मत्तात के बेटा,
मत्तात ह लेवी के बेटा, 30 लेवी ह सिमोन के बेटा,
सिमोन ह यहूदा के बेटा, यहूदा ह यूसुफ के बेटा,
यूसुफ ह योनाम के बेटा, योनाम ह एल्याकीम के बेटा,
31 एल्याकीम ह मलेआह के बेटा, मलेआह ह मिन्नाह के बेटा,
मिन्नाह ह मत्तता के बेटा, मत्तता ह नातान के बेटा,
नातान ह दाऊद के बेटा, 32 दाऊद ह यिसै के बेटा,
यिसै ह ओबेद के बेटा, ओबेद ह बोअज के बेटा,
बोअज ह सलमोन के बेटा, सलमोन ह नहसोन के बेटा,
33 नहसोन ह अम्मीनादाब के बेटा, अम्मीनादाब ह अरनी के बेटा,
अरनी ह हिस्त्रोन के बेटा, हिस्त्रोन ह फिरिस के बेटा,
फिरिस ह यहूदा के बेटा, 34 यहूदा ह याकूब के बेटा,
याकूब ह इसहाक के बेटा, इसहाक ह अब्राहम के बेटा,
अब्राहम ह तिरह के बेटा, तिरह ह नाहोर के बेटा,
35 नाहोर ह सरूग के बेटा, सरूग ह रऊ के बेटा,
रऊ ह फिलिग के बेटा, फिलिग ह एबिर के बेटा,
एबिर ह सेलह के बेटा, 36 सेलह ह केनान के बेटा,
केनान ह अरपछद के बेटा, अरपछद ह सेम के बेटा,
सेम ह नूह के बेटा, नूह ह लिमिक के बेटा,
37 लिमिक ह मथूसिलह के बेटा, मथूसिलह ह हनोक के बेटा,
हनोक ह यिरिद के बेटा, यिरिद ह महललेल के बेटा,
महललेल ह केनान के बेटा, 38 केनान ह इनोस के बेटा,
इनोस ह सेत के बेटा, सेत ह आदम के बेटा,
अऊ आदम ह परमेसर के बेटा रिहिस।
Copyright: New Chhattisgarhi Translation (नवां नियम छत्तीसगढ़ी) Copyright © 2012, 2016 by Biblica, Inc.® All rights reserved worldwide.
